paragraph_text: Nemoguća misija (u originalu Mission:Impossible) je američki igrani film snimljen 1996. u režiji Briana de Palme. Po žanru je akcijski triler, a radnja je temeljena na popularnoj istoimenoj TV-seriji. Protagonist je Ethan Hunt (čiji lik tumači Tom Cruise), američki tajni agent koji pokušava pronaći krticu unutar CIA-e koja je podmetnula dokaze koji ga optužuju za likvidaciju vlastitog tima IMF agenata. Iako je doživio mlake kritike i iako su ga se negativno ocijenile i zvijezde originalne serije, Nemoguća misija je razbila rekorde gledanosti, a naslovna pjesma - obrada originalne Schifrinove teme od strane Larryja Mullena Jr. i Adama Claytona - je došla na vodeća mjesta svjetskih top-lista. Uspjeh filma je potakao snimanje nastvka Nemoguća misija 2 (Mission: Impossible 2), odnosno filmske serije koja je dosada imala šest nastavka.